Document ID: 31999R0948

KOMISSION ASETUS (EY) N:o 948/1999,
annettu 5 päivänä toukokuuta 1999,
jäsenvaltioiden, ei kuitenkaan Saksan ja Espanjan, lipun alla purjehtivien alusten mustakitaturskan kalastuksen lopettamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(1), sellaisena kuin se on viimeksi muutettuna asetuksella (EY) 2846/98(2), ja erityisesti sen 21 artiklan 3 kohdan,
sekä katsoo, että
(1) tiettyjen kalakantojen ja kalakantaryhmien osalta vuodeksi 1999 vahvistettavista suurimmista sallituista saaliista ja niiden pyyntiä koskevista tietyistä edellytyksistä 18 päivänä joulukuuta 1998 annetussa neuvoston asetuksessa (EY) N:o 48/1999(3) vahvistetaan mustakitaturskan kiintiöt vuodeksi 1999,
(2) kiintiön alaisten kalakantojen saaliiden määrällisistä rajoituksista annettujen säännösten noudattamisen turvaamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen niille annetun kiintiön,
(3) komissiolle toimitettujen tietojen mukaan jäsenvaltioiden, ei kuitenkaan Saksan ja Espanjan, lipun alla purjehtivien tai jäsenvaltioissa, ei kuitenkaan Saksassa ja Espanjassa, rekisteröityjen alusten mustakitaturskasaaliit ICES-alueiden V b (EY-alue), VI ja VII vesillä ovat täyttäneet jäsenvaltioille vuodeksi 1999 annetun kiintiön, lukuun ottamatta Saksaa ja Espanjaa, ja
(4) Saksan tai Espanjan lipun alla purjehtivien tai Saksassa tai Espanjassa rekisteröityjen alusten mustaturskasaaliit ICES-alueiden V b (EY-alue), VI ja VII vesillä eivät ole täyttäneet Portugalille myönnettyä ja kokonaisuudessaan Saksalle siirrettyä kiinteää määrää eikä Espanjalle myönnettyä kiinteää määrää,
ON ANTANUT TÄMÄN ASETUKSEN:
1 artikla
Jäsenvaltioiden, ei kuitenkaan Saksan ja Espanjan, lipun alla purjehtivien tai jäsenvaltioissa, ei kuitenkaan Saksassa ja Espanjassa, rekisteröityjen alusten mustakitaturskasaaliiden ICES-alueiden V b (EY-alue), VI ja VII vesillä katsotaan täyttäneen jäsenvaltioille vuodeksi 1999 osoitetun kiintiön Saksaa ja Espanjaa lukuun ottamatta,
Kielletään jäsenvaltioiden, ei kuitenkaan Saksan ja Espanjan, lipun alla purjehtivilta tai jäsenvaltioissa, ei kuitenkaan Saksassa ja Espanjassa, rekisteröidyiltä aluksilta mustakitaturskan kalastus ICES-alueiden V b (EY-alue), VI ja VII vesillä sekä edellä mainittujen alusten tämän asetuksen ensimmäisen soveltamispäivän jälkeen pyytämän mustakitaturskakannan hallussa pitäminen aluksessa sekä sen uudelleenlastaus ja purku.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä toukokuuta 1999.

Labels: 8
18
6